Atacurile cibernetice legate de jocuri video au crescut cu peste 50% în aprilie. Care a fost jocul cel mai folosit de infractori.
Cercetătorii Kaspersky au descoperit că atacatorii cibernetici au exploatat interesul crescut pentru jocurile video pentru a lansa diferite atacuri. Utilizatorii au fost ademeniți cu promisiuni atractive, cum ar fi versiuni gratuite ale jocurilor populare, actualizări și extensii. Dacă utilizatorii dădeau click pe aceste link-uri, riscau să descarce programe periculoase, de la malware care fură parole.
Începând din luna martie, numărul total de utilizatori Steam (cea mai populară platformă online de jocuri video, comunitate și magazin) a crescut semnificativ, platforma atingând un nou record de utilizatorii activi și de concurenți, la sfârșitul lunii martie.Remarcând această tendință, cercetătorii Kaspersky au decis să analizeze mai profund peisajul amenințărilor legate de jocurile video în perioada auto-izolării. Ceea ce au descoperit a fost faptul că atacatorii cibernetici au exploatat interesul crescut pentru jocurile video pentru a lansa diferite atacuri.Conform datelor Kaspersky Security Network, s-a înregistrat o creștere semnificativă a numărului zilnic de încercări de a direcționa utilizatorii către site-uri periculoase care exploatau tema jocurilor video: acestea au fost cu 54% mai numeroase în aprilie, comparativ cu ianuarie. De multe ori, utilizatorii au fost ademeniți cu promisiuni atractive, cum ar fi versiuni gratuite ale jocurilor populare, actualizări și extensii sau modalități de a trișa. Dar dacă utilizatorii dădeau click pe aceste link-uri, riscau să descarce programe periculoase, de la malware care fură parole, până la ransomware și miners, un software care minează pe ascuns criptomonede de pe PC-ul victimei.Jocul cel mai des folosit de infractori a fost Minecraft, unul dintre cele mai populare jocuri video create vreodată. Numele său a fost folosit în peste 130.000 de atacuri web. Alte jocuri video populare folosite ca momeală au fost Counter Strike: Global Offensive și The Witcher 3.Mai mult, comparativ cu luna februarie, numărul de redirecționări blocate către pagini de phishing care conțineau cuvântul “Steam" a crescut cu 40% în aprilie."Multe dintre aceste atacuri legate de jocurile video nu sunt tocmai sofisticate; foarte important pentru succesul lor este factorul uman. Ultimele luni au arătat că utilizatorii pot cădea cu ușurință pradă atacurilor de phishing sau pot să dea click pe link-uri periculoase atunci când vine vorba de jocuri video – fie pentru că încearcă să găsească versiuni piratate, fie pentru că sunt în căutare de diferite scurtături care să îi ajute să câștige", spune Maria Namestnikova, security expert la Kaspersky.Experții recomandă:Utilizați parole puternice și autentificarea cu doi factori (2FA) atunci când este posibil, pentru a vă proteja conturile de gaming.Fiți atenți la orice copii piratate ale jocurilor video, deoarece sunt unele dintre momelile preferate folosite de atacatori.Utilizați o soluție de securitate fiabilă, cum ar fi Kaspersky Security Cloud, care identifică programele descărcate fără autorizație, blochează site-urile de phishing și previne redi-recționările către pagini dăunătoare.În timpul jocului, nu vă opriți soluția de securitate, ci activați modul de joc, care consumă mai puține resurse.